sasicodes/solvari-1 huggingface dataset:
முட்டாளே பெரிய அடி முட்டாளே நான் யாருக்காகவும் காத்திருக்கவில்லை என்று குறும்புச் சிரிப்புடன் கூறிவிட்டுக் கையிலிருந்த பானை நழுவிக் கீழே விழுந்ததையும் கவனியாமல் ஓடினாள்.
அவன் திரும்பி வருவான் வருவான் என்று ஒவ்வொரு நாளும் அவள் எதிர்பார்த்துக் காத்திருந்தது மூன்று வருடங்கள் காத்துக் காத்திருந்து அலுத்துச் சலித்துப்போன உள்ளம் பித்துப் பிடித்துப் போன்தில் வியப்பில்லை.
பிறகு ஐயா ஏழை அருள் புரியுங்கள் ஆண்டவனின் பெயரால் யாசிக்கிறேன் அருள் புரியுங்கள் என்று அந்தப் பிச்சைக்காரன் கெஞ்சினான் அன்று வெள்ளிக் கிழமை சாந்தி தரும் நாள்.
இடுகாடு முழுவதும் இடிந்து கிடக்கும் கல்லறைகளின் மீதுங் கூட என்னென்னவோ மாதிரியான பூஞ்செடிகள் எப்படியோ முளைத்துப் பூப்பூத்து அந்த இடுகாடு முழுவதும் ஒரு விநோதக் கம்பளம் விரித்து வைத்தது போல் காட்சியளித்தது.
கதிரவனுக்கெதிரே புறாக்கள் வட்டமிட வட்டமிட புறாவின் இதயம் போல வெண்மையான யாஸ்மியின் ஆசை எண்ணங்களும் சுழன்று சுழன்று எழுந்தன.
தன் அக்காள் செய்தது போல பக்கத்தில் இருந்தவன் மீது பார்வையை வீசி அவன் தன்னை முழுமையாக மறந்து தன்மேல் மாறாக்காதல் மயக்கங் கொள்ளும்படி ஆசை மொழிகளை அடுக்கிப்பேச எண்ணினாள்.
யாஸ்மி தன்னுடைய இள வயதுக் கனவையும் வெள்ளைக் குதிரையில் ஏறி வரும் இளவரசனையும் அவன் தன்னை அழைத்துச் சென்று இருக்க வைக்கும் அன்னத் தடாகமுள்ள அரண்மனையையும் நினைத்துக் கொண்டாள்.
ஞானக்கண்ணாடிப் பேராசிரியரின் அன்புக்குரிய மாணவன் நீயென்றும் நீயே ஒரு பேராசிரியராகப் போகிறாயென்றும் பேசி கொள்கிறார்களே அது உண்மைதானா?
எனக்கு வேலை செய்வதற்கு ஓர் இடமும் கிடைக்கவில்லை என்னை ஆதரித்துக் காப்பாற்றுவதற்கு யாரும் இல்லை எனக்குச் சொந்தமாக எதுவுமே இல்லை.
அந்தப் புது நிலவின் இரு கொம்புகளுக்கும் ஊடே ஒரு நட்சத்திரமும் விரைவில் தோன்றப் போகிறது யாஸ்மி என்றான் உமார் மெதுவாக ஆசை பொங்கும் குரலில்.
எல்லா நட்சத்திரங்களையுமே பார்த்துக் கொண்டிரு ஆமாம் இரவில் புதை குழிகளிலிருந்து வெளிக்கிளம்பி வரும் பிசாசுகளுக்கு நீ பயப்படுவத்தில்லையா?
அளவுக் கருவிகளையும் நட்சத்திர விளக்குகளையும் கொண்டுவந்து அவை எனக்கு நட்சத்திரங்களைப்பற்றிய எல்லா ஷயங்களையும் சொல்லித் தரும் என்று வேடிக்கையாக யாஸ்மியிடம் உமார் கூறினான்.
பல அதிசயமான விஷயங்களைத் தெரிவிக்கக்கூடிய விசேஷ அறிவு ஒன்று உமாரிடம் இருப்பதாக ஊரில் பேசிக் கொண்டார்களே அது நினைவுக்கு வந்தது.
ஆவிகள் பேசுகிற எல்லா விஷயங்களையும் அது தான் எனக்குச் சொல்லும் அதற்கு உலகத்தில் உள்ள எல்லா மொழிகளும் தெரியும் சும்மா புளுகாதே தேவதைகளைப் பற்றிப் புளுகுவது சரியல்ல உண்மையில் பேய்கள் இங்கே வருமா?
இருளில் அரைகுரையாகத் தெரியும் கல்லறைகளின் பக்கம் சென்ற கண்ணைத் திருப்பவும் முடியாமல் பார்த்துக் கொண்டிருக்கவும் முடியாமல் ஓரக் கண்ணாலே பார்த்துக் கொண்டே பயந்தபடி அவனை ஒட்டி உரசி உட்கார்ந்து கொண்டாள்.
அவனுக்கோ விரகதாபத்தால் ஏற்பட்ட உள்ளத் துடிப்பு அவளுக்கோ கன்னி பயம் பயத் துடிப்பு முனு முணுக்கும் குரலிலே இருவரும் பேசிக் கொண்டார்கள்.
அந்த அழகிய உதடுகளின் கதகதப்பும் தன் நெஞ்சோடு ஒட்டியிருந்த அவளுடைய நெஞ்சின் ஓட்டமும் கண் பார்வையிலே தோன்றிய அவளுடைய காதல் நெருப்பின் வேகமும் அவனுடைய பசியை அடக்கி விட்டன.
உலகை மறந்து ஆழ்ந்த பெருமூச்சு விட்டுக் கொண்டு ஒருவர் அணைப்பிலே மற்றொருவர் பிணைந்து நெடுநேரம் அங்கேயே அவர்கள் கிடந்தார்கள் இரவு தொழுகை நேரம் கழிந்து வெகுநேரத்திற்குப் பிறகு அவர்கள் நகரத்தை நோக்கிப் புறப்பட்டார்கள்.
விஷந் தோய்ந்த வாள் போன்ற பிறை மதி விளங்க தங்கள் காலடியின் கீழே தரையிருப்பது கூடத் தெரியாமல் கனவுலகில் மிதந்து செல்பவர்களைப் போல அவர்கள் நகர்ந்து கொண்டிருந்தார்கள்.
புத்தகக்கடை வீதியின் அருகிலே அந்தப் பெரிய மரத்தடியின் கீழேயுள்ள நீருற்றின் பக்கத்திலே வந்ததும் யாஸ்மி அவனைக் கட்டிப் பிடித்துக் கொண்டு என் இதயத்தில் வீற்றிருக்கும் இதயமே உன்னை எப்படிப் பிரிந்து செல்வேன்?
கண்ணுக்குத் தெரியாத அந்த வான தேவதை பாழடைந்த கோபுரத்திற்கு வந்து அவளுடைய ஆத்மாவைத் தொட்டிழுத்து அவள் உடலில் உள்ள ரத்தம் முழுவதையும் உறிஞ்சிக் கொண்டு போனது உண்மைதான் என்று அவளுடைய உதடுகள் முணுமுணுத்தன உமாருக்கு அசதியாக இருந்தது.
அவனுக்குப் பின்னாலே ஒரு நிழல் மரங்களின் ஊடே நுழைந்து செல்வதும் அந்த உருவம் அனாதைகள் படுத்துத் தூங்கும் ஒரு குளக்கரையை நோக்கி விரைவதும் போலத் தெரிந்தது.
அந்தக் கூனன் தண்ணீரைச் சுட்டிக் காண்பித்து கண்ணிர்க் கடலிலே மூழ்கிக்கிடக்கும் இந்த நிலாவைப் பார்த்தாயா அண்ணே என்று கேட்டான்.
ஆகாயத்திலே இருக்கும் அந்த நிலவு உண்மையானதல்ல ஏனென்றால் அது மாறுவதில்லை அழிவதுமில்லை இந்த இரவைப் போலவே எல்லா இரவுகளையும் நினைத்துக் கொண்டு அது மறைவதும் தோன்றுவதுமாக இருக்கும் என்று அந்தக் கூனன் விசித்திர விளக்கம் கொடுத்தான்.
தூங்கிக் கொண்டிருந்த பிச்சைக்காரர்களைச் சுட்டிக் காட்டிய அந்தக் கூனன் இதோ இதோ இவர்களுக்கெல்லாம் புதிய தலைவன் இருக்கிறான்.
என் தலைவர் கருணைக் கதிரவன் அதிர்ஷ்டமில்லாத அனாதைகளின் ஆதரவாளர் அடிமையிலே மிகத் தாழ்ந்தவனான அங்க ஹீனனான இந்த ஜபாரக்கை அவர் அன்பாக நடத்தினார்.
கதிரவனின் உலகமான இதை விட்டுக் கதிரவன் பிரிந்து விட்டான் நம்பிக்கையுள்ளவர்களை விட்டுப் பாதுகாப்பு விலகி விட்டது ஜபாரக்கிடமிருந்து அவனுடைய உயிருக்கு உயிராய் இருந்தவர் போய் விட்டார்.
நீரில் ஆடி அலையும் நிலவின் சிதறிய ஒளியைக் கவனித்துக் கொண்டிருந்த உமார் அவன் சொன்னதை மனதுக்குள் வாங்காமலே எனக்குத் தெரியாதே என்றுரைத்தான்.
உடனே அந்த நாய் தன் இடுப்பிலே மறைத்து வைத்திருந்த இரு கத்திகளையும் உருவிக் கொண்டு சுல்தான் அவர்கள் நெஞ்சிலே திடீரென்று பாய்ந்து மூன்று முறை குத்தி விட்டான்.
நான்கு நாட்கள் கழிந்த பிறகு அவர் அல்லாவின் திருவருளில் கலந்து விட்டார் என்று கூறி முடித்த அந்த விகடன் ஜபாரக்கின் கன்னங்கள் கண்ணிரில் ஊறிப் போயிருந்தன.
அந்தக் கரிய இருளிலே தூரத்துக்கப்பால் ரஹீமின் புதைகுழியும் அதன் அருகிலே பொருமிக் கொண்டிருக்கும் அவனுடைய வேலைக்காரனும் தோற்றமளிப்பதை உமார் கண்டான் அவள் யார் அடிமைப் பெண்ணா?
யாஸ்மி அப்துல் சாயித் என்ற மீஷத் நகரத்துத் துணி வியாபாரி அந்தக் கிழட்டுப் புத்தகக் கடைக் காரனிடம் அவன் மகள் யாஸ்மியைத் தனக்கு மணம் செய்து வைக்கும்படி கேட்டுக் கொண்டிருக்கிறான் அப்துல் சாயித் ஆம் அவன் ஒரு பெரிய கூடாரமும் ஏராளமான ஒட்டகங்களும் வைத்திருக்கிறான் என்று டுன்டுஷ் தனக்குத்தானே பேசிக் கொண்டான்.
அந்தப் பிச்சைக்காரன் கூலியை எதிர்பார்த்துக் காத்திருப்பதைத் தெரிந்து கொண்ட டுன்டுஷ் அவனைப் பார்த்து அப்படியானால் அந்தக் கூடாரம் செய்பவனின் மகன் புத்தகக் கடை வீதியை விட்டுப் போக மாட்டான்.
அதுவரையிலே தூங்காமல் அவளைத் தொடர்ந்து திரி தெரிகிறதா நீ தூங்கினால் அதைப் பார்ப்பதற்கும் உன் குறட்டையைக் கேட்பதற்கும் வேறு ஆட்களுக்குக் கண்ணும் காதும் இருக்கின்றன என்பதை மறவாதே என்று சொல்லிக் கைநிறைய செப்புக் காசுகளை அள்ளித் தரையிலே கொட்டினான்.
பொறுக்கும் பொழுதே வாயினால் அவற்றை எண்ணிக் கொண்டே வந்து ஒரு வெள்ளி நாணயத்தின் அளவு மதிப்புக் கூட இல்லையே உன்மையான உழைப்புக்குக் கிடைத்த பணம் பிரபுக்களின் கைப்பிடி தண்ணீர்போன்ற தாராளத்தன்மையாக இருக்கும் என்று முனகி வைது கொண்டிருந்தான்.
அழகும் இளமையும் பொருந்திய சுல்தானின் பெயர் மாலிக்ஷா மக்கள் அவரை இளஞ்சிங்கம் என்று அழைத்து வந்தார்கள் புத்தகங்களையும் ஆசிரியர்களையும் போலோ விளையாடும் மைதானத்தையும் விட்டு விட்டு விரைந்து வந்த அந்த மாலிக்ஷா முகத்தில் முழுவதும் தாடிவளராத மத நம்பிக்கையுள்ளவர்களின் காவலனாகவும் கிழக்குக்கும் மேற்குக்கும் பேரரசராகவும் உலகத்தின் இறைவனாகவும் கதிரவனின் உலகமான கொரசான் தேசத்து அமீர்கள் அனைவரும் அடிபணியும் தலைவராகவும் இப்பொழுது விளங்குகிறார்.
அந்த முக்காடு மட்டும் இல்லையானால் அவளுடைய அழகை மட்டும் வெளியுலகம் அறியுமானால் எத்தனை பேர் அவளைச் சுற்றி வருவார்கள் எத்தனை பேர் அவளைப் பற்றிப் பேசுவார் எவ்வளவு அதிர்ஷ்டம் வரும் அவளைப் பற்றிப் பிச்சைக்காரன் கொண்டிருந்த கருத்து இது.
எரித்து விடுவது போல் அவனைப் பார்த்த பிச்சைக்காரன் உயர்ந்த பதவியில்லாத ஒரு சாதாரண வேலைக்காரன் அவன் என்பதைத் தெரிந்து கொண்டு மதம் பிடித்த உளறு வாயனே உன்னையனுப்பியவன் யார்?
உன்னுடைய பிணத்தைக் கோட்டை வாசலிலே தொங்கவிட்டுக் காக்கைகள் கொத்தித் தின்னும்படி செய்யக் கூடியவர் யாரோ அவர்தாம் என்னை அனுப்பினார் என்று கூறி மற்றும் ஓர் உதை விட்டான்.
நீருற்றின் பக்கம் கையைக் காட்டி விட்டு அவன் சென்றவுடன் உன்னுடைய புதை குழியிலே நாய்கள் வந்து மலங்கழிக்கட்டும் கழுகுகள் உன் எலும்பைக் கவ்விக் கொண்டு போகட்டும் ஏழு நரகத்து நெருப்புகளும் உன் உடலை எரித்துச் சாம்பலாக்கட்டும் என்று அந்தக் காவற்காரனைச் சபித்தான் நீருற்றின் அருகிலமர்ந்திருந்த உமாரை கவனித்துவிட்ட அந்த காவற்காரன் அவனருகில் சென்று கோட்டையிலிருக்கும் அதிகாரி உன்னை அழைக்கிறார்.
அங்கே டுன்டுஷ் காவற்காரர்களுக்கு ஆணையிட்டபடி இரைந்து கத்திக்கொண்டு உமாரின் கையைப் பிடித்து வெகுவேகமாகக் காவல்களைக் கடந்து அழைத்துக் கொண்டு ஆசனங்கள் எதுவும் இல்லாத ஒரு சிறிய அறைக்குள்ளே போய்ச் சேர்ந்தான்.
உலக அமைப்பாளர் என்ற சிறப்புப் பட்டம் பெற்ற நிசாம் அல்முல்க் அவர்கள் இறந்துபோன சுல்தான் ஆல்ப் அர்சலான் அவர்களின் அமைச்சர்.
சபா மண்டபத்தின் நடுச்சுவரின் எதிரில் ஒரு மேசையின் முன்னே அறுபது வயது மதிக்கத்தகுந்த ஒருமனிதர் ஏதோ வேலை செய்து கொண்டிருந்தார்.
கூடாரம் அடிப்பவனான இப்ராகீம் மகனும் பேராசிரியர் அலியின் மாணவனும் கணித நூல் பயில்பவனும் ஆகிய உமார்கயாம் என்பது நீதானே நீ சிறுவனாக இருந்தபோது அபி இமாம் முபாரக் என்பவரிடம் தத்துவ நூல் பயின்றிருக்கிறாயா?
அவருடைய குரல் பொதுக் கூட்டங்களிலே நீண்ட நேரம் சொற்பொழிவாற்றக் கூடிய ஒரு சொற்பொழிவாளருடையதைப் போலப் பெருமிதமானதாகவும் கவனத்தைத் தன்பால் இழுக்கக் கூடியதாகவும் இருந்தது.
ஆனால் நீ எந்த விதமான தெய்வீக சக்தியைக் கொண்டு முன்பு இளவரசராயிருந்த நம் சுல்தான் அவர்களுக்குச் சோதிடம் சொன்னாய் என்பதைத் தெரிந்து கொள்ள விரும்புகிறேன்.
மாலங்கார்டில் நடந்த போரின் முடிவைப் பற்றியும் கிறிஸ்தவப் பேரரசரின் சாவைப் பற்றியும் புகழுக்குரிய நம் பெரிய அரசருடைய முடிவைப் பற்றியும் நீ எவ்வாறு முன்கூட்டியே சொன்னாய்?
பிறகு மெதுவாக தன் திடமான குரலில் உள்ளபடியே அது அர்த்தமற்றதுதான் அன்றைய இரவில் படைவீரர்களின் கூடாரங்களைப் பார்வையிட்டுக் கொண்டே நடந்து சென்றேன்.
அவர்கள் கூறியது தவறு என்ற விளக்கப் போன என்னைக் குறி கேட்டதினால் திடீரென்று என் உள்ளத்தில் தோன்றிய கற்பனையை அவர்களுடைய ஆடம்பரப் போக்கிற்குத் தகுந்தபடி நான் அளந்து விட வேண்டியதாயிற்று.
அல்லாவின் விருப்பம் இல்லாமல் எதுவும் நடப்பதில்லை ஆனால் உன்னை அவ்வாறு குறி சொல்லத் தூண்டியது எது என்பதையே நான் அறிந்து கொள்ள விரும்புகிறேன்.
ரோமானியப் பேரரசர் பிறந்த தேதியும் நேரமும் உனக்குத் தெரிந்திருக்க முடியாது என்பது உண்மைதான் அவர் பிறந்த ஜாதகத்தை நீ குறித்திருக்கவோ சோதிடம் கணித்திருக்கவோ முடியாது என்பதை ஒப்புக் கொள்கிறேன்.
உண்மை இதே ஆற்றலுடன் இன்னும் ஐநூறு பேர் இருக்கிறார்கள் இருக்கலாம் ஒரே ஜோதிடத்தில் மூன்றுகுறிகள் கூறியவர்களைப் பற்றி நான் இதுவரை கேள்விப்பட்டதில்லை.
இப்ராஹீம் மகனே உன் சுல்தான் மாலிக்ஷா அவர்கள் தன் தந்தை இறந்ததிலிருந்து உன்னைக் காணவேண்டுமென்று கேட்டுக் கொண்டிருக்கிறாரே அது உனக்குத் தெரியாதா?
உமார் அரச சபையில் இருக்க வேண்டிய வயது இன்னும் உனக்கு வரவில்லை அதுவும் உன்னுடைய சோதிடமானது அர்த்தமற்றதாக இருப்பதால் சபையின் முன்னாலே நீ எச்சரிக்கையாக நடந்து கொள்ள வேண்டியது அவசியம்.
ஆனால் என்னிடம் பேசியதைப் போல் ஒரு வார்த்தை அவருடைய சபையில் நீ சொல்லிவிட்டாலும் நீ அவமானப் படுத்தப் படுவாய் அல்லது துன்பப்படுத்தப்படுவாய்.
உன் உடலுக்குப் பாதுகாப்புக் கொடுக்கவும் உன் ஆராய்ச்சிக்கு ஆதரவு கொடுக்கவும் என்னை ஆதரவாளனாக ஏற்றுக் கொள்கிறாயா என்று தொடர்ந்து கேட்டார் அமைச்சர் நிசாம்.
மெருகு தீட்டிய வெண்கல பூகோள வட்டம் அதைத்தொட்டுக் கொண்டிருக்கும் வளையம் நட்சத்திரம் பார்க்கும் விளக்கு இவற்றுடன் ஒரு நீர்க்கடிகாரம்.
சிலநல்ல ஜமுக்காளங்களும் தலையணைகளும் சீனத்துப் பட்டுத் திரையொன்று வெள்ளித் தண்ணீர் குடம் ஒன்றும் கொடுக்கும்படி கேட்டுக் கொள்கிறேன் என்று உமார் கூறினான்.
அப்படி யாரும் கேட்டு நீ சொல்ல வேண்டி நடந்து விட்டால் அது கடவுளின் அருள் வாக்கு என்று சொல்லிக் கொள்ளலாம் என்று டுன்டுஷ் கூறினான்.
சரி இந்தா இதை வைத்துக் கொள் என்று பணம் அடங்கிய சிறுபையொன்றைக் கொடுத்து டுன்டுஷை உமாருக்காக இரண்டு வேலைக்காரர்கள் சேர்த்துக் கொடுக்கும்படி கூறினார்.
பணப் பையை மறந்து விட்டாயே என்று டுன்டுஷ் குசுகுசுவென்று கூறியதும் திரும்பவும் போய் அதைக் கையில் எடுத்துக் கொண்டு கதவருகிலே சென்றதும் டுன்டுஷ் சொல்லிக் கொடுத்தபடி மறுபடித் திரும்பி சலாம் கொடுத்துவிட்டு வெளியேறினான்.
அதிசயமான அவனுடைய ஆற்றலும் விசித்திரமானமுறையில் உண்மையை ஒப்புக் கொள்ளும் களங்கமற்ற மனப்பான்மையும் வான நூல் ஈடுபாடுள்ள அவன் போக்கும் நமக்கு மிக மிகப் பயன் படக்கூடியன என்று டுன்டுஷ் கூறினான்.
ஆவனிடம் எந்த விதமான இரகசியமோ அதை மறைக்கக்கூடிய தன்மையோ கிடையாது என்று அமைச்சர் நிசாம் தம்முடைய சிந்தனையின் முடிவைத் தெரிவித்தார்.
அவன்பேசும் ஒவ்வொரு சொல்லும் உண்மை அவன் சொல் ஒவ்வொன்றும் உண்மையின் ஆதாரங்கள் அவனை உண்மையின் அத்தாட்சி என்றே அழைக்கலாம்.
அதிகம் பேசாத அமைதி உடையவனாக நடந்து கொள்ளும்படி கூறுங்கள் இந்தப் பாடங்கள் அனைத்திலும் அவன் தேர்ச்சியடைந்த பிறகு சுல்தான் மாலிக்ஷா அவர்களிடம் அழைத்துச் சென்று மாலஸ்கார்டு போர்க்களத்தில் குறிசொல்லிக் கூடார மடிப்பவர் உமார் இதோ இருக்கிறார்.
ஆடும் அழகு மங்கையின் பூவினும்மெல்லிய பொற்பாதங்களுக்குப் போடக் கிடைத்த பொருத்தமான மிதியடி போல இவன் நமக்குக் கிடைத்திருக்கிறான் என்று நிசாம் அவர்களின் ஒற்றர் தலைவனான தந்திரம் வல்ல டுன்டுஷ் தெளிவு படக் கூறினான்.
அவனுடைய அற்புதச் செயலான சோதிடத்திற்கு வேறு எந்தக் காரணமும் என்னால் கண்டுபிடிக்க முடியவில்லை என்று மீண்டும் நிசாம் அழுத்தந் திருத்தமாகக் கூறினார்.
சே சே இந்த மாதிரியான விஷயங்களுக்கும் அதிசய நம்பிக்கைகளுக்கும் நம் வேலைக்கும் எந்தவிதமான பொருத்தமும் இல்லை என்று டுன்டுஷ் தனக்குள் முடிவுகட்டிக்கொண்டான்.
தனக்கு உளவு கூறிய அந்தப் பிச்சைக்காரனையனுப்பி எச்சரிப்பாக இருக்கக் கூடியவர்களாகவும் நம்பிக்கையான ஒற்றுச் சொல்லும் உளவாளிகளாகவும் கணவன் மனைவியாக உள்ளவர்களாகவும் உள்ள இரண்டு வேலைக்காரர்களை உமாரின் கோபுரத்தில் வேலை செய்வதற்கு அமர்த்திவரும்படி அனுப்பினான்.
மதுவினும் இனிய உன் உதடுகளுக்கு மதுவில் ஊறிய திராட்சைப் பழங்களும் பசியைத் தணிக்கப் பலவிதமான உண்டிகளும் கிடைக்கும் அவை மட்டுமல்ல என்னருகிலேயே நீ என்றும் இருப்பாய் பாழடைந்த மண்டபமானாலும் நீ பக்கத்திலே யிருந்தால் பாதி ரொட்டிதான் கிடைக்கு மென்றாலும் கூட அரண்மனைச் சுல்தானைக் காட்டிலும் நான் அதிக இன்பம் அடைவேன் என்றான் உமார்.
ஆற்றங்கரையில் புதைகுழிகள் நிறைந்த அந்த இடுகாட்டின் அருகிலே இருந்த அந்தப் பழங்காலத்துப் பாழடைந்த கோபுரம் பழுது பார்க்கப்பட்டது.
அந்தக் கீழ்த் தளம்தான் விருந்தினரை வரவேற்கப்படும் கூடமாக உபயோகிக்கப்பட வேண்டுமென்று திட்டமிட்டிருந்தான் இரண்டாவது தளத்தில் மிக அழகான தரை ரிப்பு ஒன்றை விரிக்கச் செய்தான்.
மின்னி யொளிவிடும் தங்கச் சரிகைக் கரையுடைய அந்தப் பட்டுத் திரையின் பின்னாலே அவனுடைய படுக்கையும் சிற்ப வேலைப்பாட்டுடன் கூடிய சந்தனக் கட்டையால் செய்யப்பட்ட அலமாரி ஒன்றும் வைக்கப்பட்டன.
ஆராய்ச்சி செய்யவேண்டும் என்ற எண்ணமே உமாருக்கு அப்பொழுது ஏற்படவில்லை யாருமில்லாத போது யாஸ்மியை அழைத்து வந்து அவளை ஆச்சரியத்தால் திணறடிக்க வேண்டும் என்ற எண்ணமே எழுந்தது.
மணங்கமழும் புகை எழுப்பும் பலவிதப் பொடிகளையும் தெளிந்த வானம் போன்ற நிறமுடைய நீலமணிக் கற்கள் அடங்கிய வெள்ளிப் பெட்டியொன்றும் வாங்கினான்.
கடைசியாக யாஸ்மியை அழைத்து வந்து இந்த வெகுமதிகளையெல்லாம் காண்பித்த போது ஆ எல்லாம் மாய வித்தையாக இருக்கிறதே இவ்வளவும் எனக்கா?
என்று யாஸ்மி பூரித்துப் போனாள் யாஸ்மியின் மெல்லிய கரங்களைப் பிடித்து அவற்றிலே அவளுக்காக வாங்கிவைத்த வளையல்களை உமார் மாட்டினான்.
தரையில் விரிக்கப் பட்டிருந்த அந்தப் பெரிய விரிப்பையும் பட்டுப்படுதாவையும் அதிலேயிருந்த பறக்கும் நாகப்பாம்பையும் அகன்று விரிந்த தன் அழகிய கண்களால் ஆச்சரியத்துடன் யாஸ்மி பார்த்துக் கொண்டிருந்தாள்.
அப்படி ஒதுக்கிவிடும் போது அவனுடைய கைவிரல்கள் அவள் கழுத்தோரத்திலே நகர்ந்துவர தொண்டையிலே துடித்துக் கொண்டிருக்கும் நாடியோட்டத்தை யுணர்ந்தன.
அவனைப் பிரிந்திருக்கும் போது நீண்டு தோன்றும் காலமும் சிந்தனையில் மூழ்கி அமைதியான சூழ்நிலையில் இருக்கும் மனமும் எப்பொழுது அவனோடு என்றும் அருகில் இருக்கக்கூடிய காலம் வருமோ என்ற ஏக்கமும் எல்லாம் சேர்ந்து அவளை அப்படியொரு காலம் விரைவில் வந்து விடுமா என்று சற்று ஐயத்தோடு நினைக்கும்போது அவளுக்குப் பயமாகவே யிருந்தது தான் அவனருகில் இல்லாத போது அவன் என்னென்ன செய்கிறான் என்பதையறிய அவளுக்கு ஆவலாயிருந்தது.
கவிதைகள் என்றதும் யாஸ்மிக்குப் பழைய காலத்துக் காவியங்களும் அவற்றிலே கவிஞ்ர்கள் பண்டைக்கால அரசர்களைப் பற்றியும் குதிரைகளைப் பற்றியும் போர்களைப் பற்றியும் பாடி வைத்திருப்பதாகக் கேள்விப் பட்டது நினைவுக்கு வந்தது.
என் இதயத்தின் மூலையிலே இருக்கின்ற ஒரு சிறு குண்டுமணி அளவு காதலுக்குக்கூட அந்தப் புத்தகத்திலேயுள்ள காதல் ஈடாகாது என்று கூறிய உமார் அவளைத் தன் முகத்துக்கு நேராகத் திருப்பி அவளுடைய கண்களுக்குள்ளே தன் கண்களைச் சொருகினான் அந்தக் காட்சி அவளுக்கு நினைக்கும் போதெல்லாம் இன்பவேதனையை யுண்டாக்கிக் கொண்டேயிருந்தது.
இந்த உமாரின் வேதனைகளைப் பற்றிச் சிறிதும் கவலைப்படாத அலட்சிய மனப்பான்மையும் கொடுந்தன்மையும்தான் இருக்கின்றன யாஸ்மிக்கு உமாரைப் பற்றி நினைத்துப் பார்க்கும்போது பெருமையாக இருந்தது.
பண்டைக்காலத்து ஞானிகளின் அறிவும் அவர்களின் கவிதைகளைப் படித்துப் புரிந்து கொள்ளும் சக்தியும் அந்தக் கவிதைகளைக் காட்டிலும் அதிக இனிமையுள்ள இசையுடன் அவன்பேசும் தன்மையும் எண்ண எண்ண அவளுக்குப் பெருமையாக இருந்தது.
ஆனால் பெருமைக்குரிய இந்த எல்லா விஷயங்களைக் காட்டிலும் அவன் சாதாரண உமாராக அவளைக் காதலிக்கும் உமாராக இருப்பதுதான் அவளுக்கு அதிகமான பெருமையைக் கொடுத்தது.
கைகளை அகலமாக விரித்தபடி அருகில் இருந்த சாய்மான நாற்காலியில் சாய்ந்து உட்கார்ந்தபடி அவனைத்தன் கடைக் கண்ணால் பார்த்துக் கொண்டே உண்மையாகச் சொல் நான் கொடுமைக்காரியா?
நல்லதேவதையொன்று அங்கே இறங்கி வந்து அவர்களிடையிலே காதலை உண்டாக்கி அருள்புரிந்தது என்று யாஸ்மி நம்பினாலும்கூட அவளுக்கு இந்தப் பெயர்கள் பொருத்தமாகத் தோன்றவில்லை.
நீ நட்சத்திரங்களின் தன்மையை ஆராய்ந்து மற்றவர்களின் விதிப்போக்கை அறிவதற்குச் சோதிடம் பார்க்கத்தானே போகிறாய் ஆகையால் இதற்கு விண்மீன் வீடு என்று பெயர் வைக்கலாம் என்றாள் யாஸ்மி.
உனக்கு எல்லாம் தெரியுமாமே... நிசாப்பூர் தெருக்கள் எல்லாம் இந்த நாடெல்லாம் தான் பேசிக் கொள்கிறார்கள் என்று யாஸ்மி சொன்னாள்.
இந்தக் கோபுரத்தில் அவன் இடம் பிடித்தது கூட சோதிடத்தின் மூலம் மக்களின் தலைவிதியை அறிந்து கொள்வதற்காகத்தான் என்றும் அவள் எண்ணினாள்.
நீயும் வேலை தொடங்கிவிடுவாய் பிறகு பணம் நிறையக்கிடைக்கும் கிடைத்தவுடன் என் தந்தையிடம் வந்து எனக்குள்ள பெறுமதிப் பணத்தைக் கொடுத்துப் பெண் கேட்டாய் அதன்பிறகு நாம் மணக்கோலத்தில் சாட்சிகளின் முன்னே வீற்றிருப்போம் நிசாமிடம் வாங்கிய பணம் முழுவதையும் பொருள்கள் வாங்குவதில் செலவழித்துவிட்டோமே.
திருமணம் செய்யாமல் ஒரு பெண்ணையடைவது திருட்டுக்குச் சமமாயிற்றே அவ்வாறு பெண்ணைக் கடத்திவருவது பெரும் பாவமாயிற்றே திருமணத்தின் மூலமாகத்தான் நீ என்னை உன்னுடன் சேர்த்துக் கொள்ளவேண்டும்.
இதைத்தவிர வேறு இன்பம் எதுவும் எனக்குத் தேவையில்லை மறுநாள் யாஸ்மி வரவில்லை பச்சைப் புல்வெளியும் கல்லறைகளின் மேல் பூத்திருந்த காட்டுமலர்ச் செடிகளும் காலைக் கதிரவன் ஒளியில் அழகுடன் விளங்கின.
அன்புக்குரிய யாஸ்மியைப் பற்றி அவன் இதயத்தின் அடித்தளத்திலேயிருந்து கிளம்பிய இந்தப் பாடலை அவள் படித்தால் எத்தனை மகிழ்ச்சியடைவாள் அவளைப் பற்றியே அவளுக்காகவே பாடப்பட்ட இந்தக் கவிதை சாதாரணமானதுதான்.
தொழுகை நேரத்திலே மசூதிப்பக்கம் போய் வாசலின் உட்புறத்து ஓரத்திலே நின்று கொண்டு பெண்கள் போகும் திசையிலே ஆராய்ந்து கொண்டிருப்பான்.
பிற்பகல் நேரத்திலே ஒருவேளை அவள் தன்னைத்தேடி விண்மீன் வீட்டுக்கு வந்திருக்கக்கூடும் என்று அவசர அவசரமாகக் கோபுரத்தை நோக்கி ஓடி விடுவான்.
அப்படியாரும் கிடையாது இவ்வாறு குழம்பியபடி மசூதியை நோக்கிக் கடைத்தெரு வழியாகப் போய்க் கொண்டிருந்தபோது அம்மைத் தழும்புடன் கூடிய பழக்கமான ஒரு முகத்தைப் பார்க்க நேர்ந்தது.
என்று உமாரின் கேள்வியிலேயிருந்த ஆவலையும் அவசரத்தையும் அந்தப் பிச்சைக்காரன் கவனித்தான் யாருடைய முகத்தையும் பார்த்தவுடன் அவர்களுடைய மனவியல்பை எளிதாக அறிந்து கொள்ளக்கூடிய அந்தப் பிச்சைக்காரன் உமாரிடமிருந்து நன்றாகப் பணம் கறக்கலாம் என்று தெரிந்து கொண்டான்.
பிச்சைக்காரனைத் தன்னைத் தொடர்ந்து வரும்படி கூறிச் சைகை காண்பித்துவிட்டு தான் சிறுவயது முதல் அறிந்து வைத்திருந்த ஒரு வட்டிக் கடைக்காரனிடம் சென்றான்.
பேச்சை நிறுத்து பணத்தைச் சீக்கிரம் கொடு என்று ஒரு பொன்னைச் சட்டென்று வாங்கிப் பிச்சைக்காரன் கையில் கொடுத்து உனக்கு என்ன தெரியும்?
நான் பொய் சொன்னால் என் தலையில் இடிவிழட்டும் மூன்று நான்கு நாட்களுக்கு முன்னாலே அந்தப்பெண் அந்தப்புரத்தில் இருக்காமல் வெளியே போய்ச் சுற்றுவதைக் கண்டித்து வீட்டில் உள்ளவர்கள் அவளை அடித்திருக்கிறார்கள்.
அவனுக்கென்ன எத்தனையோ கூடாரங்களுக்கும் குதிரைகளுக்கும் அதிபதி என்று பேசிக் கொண்டிருந்த பிச்சைக்காரன் நிறுத்திவிட்டுத் தன் கண்களை ஓடவிட்டான்.
பித்து பிடித்தவன் போல் ஓடிய அவனைப் பார்ப்பதை நிறுத்திவிட்டுத் தன்கையில் இருந்த தங்க நாணயத்தைத் தடவிப் பார்த்துக் கொண்டான் பிச்சைக்காரன்.
மூன்று நாளைக்கு முன்னால் யாஸ்மி உமாரைப்போய்ச் சந்திப்பதைப்பற்றி அவளுடைய சிற்றப்பனிடம் கோள் சொல்லியதற்காகக் கிடைத்த வெள்ளி நாணயங்களுடன் பொன்னையும் சேர்த்து வைத்துக் கொண்டான் அந்த அம்மைத் தழும்பு மூஞ்சிப் பிச்சைக்காரன்.
உமார் அப்துல்சைத் இவர்கள் இருவரிடம் கறப்பதைக் காட்டிலும் அந்தச் சிற்றப்பனிடம் அதிகப் பணம் கறப்பது எளிது என்று பிச்சைக்காரன் முதலில் எண்ணியிருந்தான்.
நேரே வட்டிக்கடைக்காரனிடம் சென்று தெருவிலே சுற்றித்திரியும் அந்த அனாதைப் பயலுக்கு நம்பிப்பணம் கொடுத்தாயே என்ன பிடித்து வைத்துக் கொண்டு கொடுத்தாய் முட்டாள் என்றான்.
இந்த விஷயம் மட்டும் முதலிலேயே தெரிந்திருந்தால் இந்த இரகசியத்தை அந்தப் பெண் வீட்டிலே சொல்லாமலேயே சொல்லப் போவதாகப் பணம் கறந்திருக்கலாமே முதலில் தெரியாமல் போய்விட்டதே என்று கவலையில் மூழ்கினான்.
எப்படியோ தெருவீதிக்கு வந்து நீருற்றின் அருகிலேயுள்ள யாஸ்மியின் வீட்டுக்குச்சென்று அவளுடைய சிற்றப்பனைப் பார்க்க வேண்டுமென்று கூறினான்.
அந்த வெட்கங்கெட்ட திருட்டுப்பயலை எச்சரித்து அனுப்பு திருட்டுப்பயல் இங்கேயே ஓடிவந்து விட்டானே அவனைத் தூண்களில் கட்டியடி கால் மணிக்கட்டை பெயர்த்தெடு என்று உள்ளேயிருந்து ஒரு பெண்குரல் ஆணையிட்டது.
ஆனால் பித்துப் பிடித்தவனைப் போல் இருந்த உமார் மீது கைவைக்கக்கூடிய தெம்பு தைரியம் அந்த வீட்டிலேயிருந்த ஆண்களில் யாருக்கும் உண்டாகவில்லை.
எங்கெங்கோ சுற்றிவிட்டு நெடு நேரத்திற்குப் பிறகு இரத்தினக்கடை ஒன்றிலே நீலக்கற்களை ஆராய்ந்து விலைபேசிக் கொண்டிருந்த டுண்டுஷ் உருவத்தைக் கண்டான் உமார்.
அந்தப்பெண் சாதாரணப் பாடகியாகவோ அடிமையாகவோ இருந்திருந்தால் தன் அதிகாரம் சூழ்ச்சி யெல்லாவற்றையும் பயன்படுத்தி அவளைத் தூக்கிக் கொண்டுவந்து உமாரிடம் ஒப்படைத்து விடுவான்.
ஆனால் அவளோ இஸ்லாமியன் ஒருவன் வீட்டின் அந்தப்புரத்தில் வசிப்பவள் அவள் தன் கணவனுடைய சொத்து திரைக்குப் பின்னாலே இருக்கும் முக்காட்டுப் பெண்கள் விஷயத்திலே தலையிடுவதென்பது நிசாம் அவர்களுக்கே பிடிக்காத விஷயம் பெண்களைத் திரைக்குப் பின்னால் வைத்துப் பாதுகாப்பது இஸ்லாமிய மதச்சட்டம்.
அந்தச் சட்டத்தை வெளிப்படையாக எதிர்ப்பதென்பது யாரும் கனவில் கூடக்காண முடியாத விஷயம் அதுவும் தவிர யாஸ்மி உமாரைத் தன் அன்புத் தளையிலே சிக்க வைத்திருக்கிறாள்.
தன் ஆதரவில் வாழும் உமார் ஒரு பெண்ணுக்கு ஆட்பட்டு நடப்பதையும் டுண்டுஷ் விரும்பவில்லை பல பெண்களோடு அவன் தொடர்பு கொண்டிருந்தாலும்கூட அதனால் கெடுதல் இல்லை.
ஆனால் யாஸ்மி போன்ற ஓர் இளம்பெண் முற்றிலும் காதல் வசப்பட்ட ஒரு பெண் எப்போதும் தன் நோக்கங்களுக்கு ஆபத்தானவளாக இருப்பாள்.
ஆகவே அவளுடைய தொடர்பு உமாருக்கு இருப்பது என்பது தன்னைப் பொறுத்தமட்டில் கூடாத ஒரு காரியமே இத்தனை விஷயங்களையும் எண்ணித் தெளிந்து கொண்ட டுண்டுஷ் அவள் விஷயத்தில் தான் தலையிடக் கூடாதென்ற முடிவுடன் ஆதரவான இரக்கத்துடன் கூடிய தொனியில் ஆறுதல் கூறத் தொடங்கினான்.
சாட்சிகள் எதிரில் நடந்து முடிந்துவிட்ட இந்தத் திருமணத்தால் உன்னுடைய காதலி இரும்புச் சங்கிலியில் கட்டப்பட்டவள் போல் ஆகிவிட்டாள்.
துணி வியாபாரி அப்துல்சைத் என்பவன் நிசாப்பூரில் தற்பொழுது இல்லை என்றும் தன்னுடைய புது மனைவியையும் வேலைக்காரர்களையும் அழைத்துக் கொண்டு நகரைவிட்டு வெளியேறி விட்டானென்றும் ஆனால் எந்த ஊருக்கு எந்தத்திசையில் போனானென்பது தெரிந்து கொள்ள முடியவில்லையென்றும் கூறினார்கள்.
இருப்பினும் ஒவ்வொரு பாதையையும் கவனித்துத் தகவல் தெரிவிப்பதாக உறுதி கூறினார்கள் அவர்கள் கூறிய விதத்திலிருந்து அந்த வியாபாரி திரும்பவும் எப்பொழுதாவது வியாபார நிமித்தம் நிசாப்பூர் வரநேரிடக் கூடுமென்றும் அப்பொழுது கண்டுபிடித்து விடலாமென்றும் தோன்றியது இந்த விவரங்களால் உமார் மனஅமைதி பெற்று விடுவானென்று டுன்டுஷ் எண்ணியிருந்தான்.
நல்ல தூக்கம் வந்து கண்ணைச் சுழற்றும் அதிகாலை வேளையிலே எழுந்திருப்பதும் ஒட்டகக்காரர்கள் தங்கும் கூடாரங்களிலும் வியாபாரிகள் தங்கும் சத்திரங்களிலும் நுழைந்து நுழைந்து வெளிவருவதும் கண்ணெதிரில் தோன்றிய மனிதர்களையெல்லாம்.
மீஷிட் நகரைச்சேர்ந்த அப்துல்சைத் என்ற துணிவியாபாரியைச் சந்தித்ததுண்டா என்று விசாரிப்பதும் இப்படியாக ஒரே வெறியாக ஊர் ஊராகப் பாலைவனம் பாலைவனமாக எங்கும் தேடிக் கொண்டிருந்தான்.
காய்ச்சலால் உடல் காய்ந்து கொண்டிருக்கும் நேரத்திலும் உள்ளத்தின் காய்ச்சல் அதிகமாக உந்தித்தள்ள மீஷித் நகரத்தின் தங்கும் விடுதிகளையும் யாத்திரிகர்கள்கூடும் புண்ணியத் தலங்களையும் தேடிச் சென்றான்.
ஒருமுறை அப்துல்சைத் என்ற ஒரு வணிகனைப் பின்தொடர்ந்து வடமலைத் தொடர்வரையிலும் சென்று கடைசியாக அவன் போகாத சந்தையிலே பழைய துணிவிற்கின்ற ஒரு கந்தல் வியாபாரி என்பதைத் தெரிந்து கொண்டான்.
ஓர் அடிமையைப்போல விற்கப்பட்டு ஓர் அடிமையைப் போலவே அழைத்துச் செல்லப்பட்டிருக்கும் அவளுடைய உள்ளம் எவ்வளவு துன்பத்தில் உழன்று கொண்டிருக்கும்?
உன்னுடன்கூட இருப்பதைக் காட்டிலும் வேறு வாழ்வு எனக்குக் கிடையாது என்றாளே என்று நினைக்க நினைக்க அவன் உள்ளம் வேதனையால் வெடித்துவிடும் போல் இருந்தது.
காய்ச்சலும் சள்ளைக்கடுப்பும் சேர்ந்து இரண்டு வாரங்கள்வரை அவனைப் படுத்த படுக்கையாகக் கிடத்திவிட்டன இரண்டு வாரங்களுக்குப் பிறகு அவன் எழுந்திருக்க முடிந்தபோது அவனுடைய கால்களைத் தரையில் ஊன்றுவதற்குப் போதிய வலிவுகூட இல்லாதவனாக இருந்தான் மீஷித் நகரத்தைச் சேர்ந்த கருணையுள்ளம் படைத்த ஒருவன் அவனைத் தன் கழுதையின்மேல் ஏற்றி நிசாப்பூரில் கொண்டுவந்து விடுவதாகக் கூறினான்.
இன்னும் பலப்பல மாறுதல்களையும் வியப்புடன் பார்த்துக் கொண்டு வெளியே நின்று கொண்டிருந்த உமாரிடம் தாடி வைத்திருந்த வேலைக்காரன் ஒருவன் மரியாதையாக வந்து நின்று சலாம் வைத்தான்.
தூசிபடிந்த மேனியும் அழுக்கடைந்த உடையும் பித்துப் பிடித்தவன் போன்ற தோற்றமும் உடைய உமாரை அந்த வேலைக்காரன் ஏதோ ஒரு விசித்திரமான பிராணியைப் பார்ப்பது போல் பார்த்தான்.
என்ற கேள்வியாகத்தான் அந்தச் செய்தியிருக்கும் இதோ இப்பொழுது கூடத்தாங்கள் வந்துவிட்டீர்கள் என்ற செய்தியை நிசாம்பூரில் தெரிவிப்பதற்காக ஒரு பையனை அனுப்பிவிட்டேன் என்றான்.
மேன்மைக்குரிய நிசாம் அவர்களால் பாக்தாது நகரத்திலே ஏற்படுத்தப்பட்ட பாக்தாது நிசாமியா என்ற ஆராய்ச்சிக் கழகத்திலே கணிதப் பேராசிரியராக இருப்பவன் தான் என்றும் தன் பெயர் மைமன் இபின்நஜிப் ஆல்வாஸிட்டி என்றும் கூறினான்.
பேரறிஞர் டோலமி அவர்களின் நட்சத்திர அட்டவணையும் அறிஞர் அலிசென்னா அவர்கள் பயன்படுத்தி வந்த வெண்கலப் பூகோள உருண்டையும் நிசாம் அவர்கள் ஆணையிட்டபடி கொண்டு வந்திருக்கிறேன் என்றான்.
ஆமையின் முதுகோட்டிலே தவறுதலாக ஏறிவிட்ட நாரைபோல வெகு வேகமாகப் பின்வாங்கி அந்த இடத்தைவிட்டுச் சென்றான் மைமன் என்ற அந்தக்கணிதப் பேராசிரியன்.
ஆனால் இரவு நெடுநேரத்திற்குப்பிறகு கோபுரத்தின் உச்சியிலேயிருந்த தளத்தில் உமார் உலவிக் கொண்டிருந்தபொழுது அந்த முதிய பேராசிரியன் மைமன் தான் கொண்டு வந்த கருவிகளை நோக்கிச் செல்லாமல் இருக்க முடியவில்லை.
அடிவானத்தை நோக்கி வலப்புறத்தையும் இடப்புறத்தையும் கவனித்துவிட்டு உமார் பூகோள உருண்டையை மெதுவாகச் சுற்றிக்கொண்டு வந்து தன் தலைக்கு நேரே உள்ள வானத்தோடு பொருந்தும் நிலைமையில் அதை நிறுத்தினான்.